**VÝZVA**

Mestské kultúrne stredisko usporiada

dňa **13. decembra 2024** kultúrny program spojený s jarmokom pod názvom

**Mestské Vianoce.**

Usporiadatelia pozývajú na toto jednodňové podujatie predajcov z novohradského regiónu **s vianočnými špecialitami a lahôdkami, predajcov remeselníckych výrobkov, hračiek, darčekov, šperkov a rôznych doplnkov.**

**Čas predaja: 13.00 – 18.30 hod.**

Predaj na jarmoku je organizovaný formou prihlášok. Záväzné prihlášky s povinnými prílohami žiadame zasielať najneskôr **do 09. decembra 2024,** a to poštou na adresu: **Mestské kultúrne stredisko vo Fiľakove, Námestie slobody 30, 986 01 Fiľakovo** alebo elektronicky na msks@filakovo.sk. Prihlášky doručené po tomto termíne nebudú akceptované.

**Záujemca je povinný k prihláške priložiť nasledujúce dokumenty:**

- Kópiu živnostenského listu

- Kópiu potvrdenia IČO

- Kópiu potvrdenia DIČ

- Pri stánkoch s občerstvením doložiť fotokópiu rozhodnutia RÚVZ.

S prihliadnutím na kapacitné možnosti priestoru si usporiadatelia vyhradzujú právo výberu účastníkov a určenia rozmiestnenia jednotlivých stánkov jarmoku.

Viac informácií na tel. čísle : **+421 950 689 610**.

Účastníkmi na vianočnom jarmoku môžu byť fyzické a právnické osoby, ktoré majú platné oprávnenie na vykonávanie obchodnej činnosti alebo poskytovania služieb, fyzické a právnické osoby podľa osobitných predpisov, ktoré splnia podmienky podľa zákona č. 178/1998 Z. z. o podmienkach predaja výrobkov a poskytovania služieb na trhových miestach a o zmene o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „zákon č. 178/1998 Z. z.“) a organizačného poriadku.